open-index/open-wikipedia-markdown huggingface dataset:
பூப்பந்தாட்டம்

thumb|right|350px|பூப்பந்தாட்டம் ஆடுதல்
**பூப்பந்தாட்டம்** (*Ball Badminton*) என்பது கம்பளி நூலால் ஆன பந்தைக் கொண்டு ஆடும் ஒரு ஆட்டமாகும். இது இந்தியாவில் உருவான ஒரு மட்டைப் பந்து விளையாட்டு. 1856ஆம் ஆண்டில் தஞ்சாவூர் அரச குடும்பத்தினர் விளையாடியதாகத் தெரிகிறது. பெரும்பாலும் வெளிப்புறத்திலேயே விளையாடப்பட்டு வந்தது. மிக அண்மையில் உள்ளரங்குகளில் விளையாடத் துவங்கியுள்ளனர். தமிழ்நாடு, புதுச்சேரி. ஆந்திரா, கர்நாடக மாநிலங்களில் புகழ்பெற்று விளங்குகிறது.

## ஆடுகளம்
பூப்பந்துக்கான ஆடுகளம் ஒரு செவ்வக வடிவ அமைப்பைக்கொண்டது. இதன் நீளம் 24 மீட்டர். அகலம் 12 மீட்டர். மையக் கோட்டிலிருந்து இரண்டு பக்கங்களிலும் 1 மீட்டருக்கு இரண்டு கோடுகள் குறிக்கப்பட வேண்டும். இதற்குப் பொது இடம் என்று பெயர். தரையில் இருந்து வலையின் உயரம் நடுவில் 6 அடி. கம்பங்களுக்கு அருகில் 6 அடி 1 அங்குலம்.

## பந்து
பந்தின் எடை 27 கிராம் முதல் 30 கிராம் வரை இருக்கலாம். பந்தின் விட்டம் 5 முதல் 5.5 அங்குலம் வரை இருக்கும்.

## ஆட்டக்காரர்கள்
இந்த ஆட்டத்திற்கு விளையாடும் ஆட்டக்காரர்கள் 5 

பேர். மாற்று ஆட்டக்காரர்களாக 5 பேர் இருப்பர்.

## வெற்றிப் புள்ளிகள்
ஒரு போட்டியில் வெற்றி பெற மூன்று ஆட்டங்களில் இரண்டு ஆட்டத்தில் வெற்றி பெற வேண்டும். ஒரு ஆட்டத்தின் வெற்றிக்கு 35 புள்ளிகளை எட்ட வேண்டும் (குறைந்த பட்சம் அணிகளுக்கும் இடையே இரு புள்ளிகள் வேறுபாடு வேண்டும்)

## மேற்கோள்கள்


## வெளியிணைப்புகள்
* இந்திய பூப்பந்தாட்ட சங்கத்தின் இணையதளம் 
* chat on BadmintonCentral.com

பகுப்பு:பூப்பந்தாட்டம்
விரிச்சியூர் நன்னாகனார்

**விரிச்சியூர் நன்னாகனார்** சங்ககாலப் புலவர்களில் ஒருவர். சங்கநூல் தொகுப்பில் அவரது பாடல் ஒன்றே ஒன்று உள்ளது. அது புறநானூறு 292 எண் கொண்ட பாடல். (திணை - வஞ்சி, துறை - பெருஞ்சோற்றுநிலை)

## அது சொல்லும் செய்தி
போருக்குச் செல்வதற்கு ஊக்கம் தரும் வகையில் வெருஞ்சோற்று விருந்து வடைவீரர்களுக்கு அளிக்கப்படும். அப்போது நறவக் கள்ளும் வழங்கப்படும். போருக்குச் செல்லும் வேந்தனுக்கும் நறவம் வழங்கப்பட்டது. அதனை அவன் மற்றவர்களுக்கும் ஊற்றித் தந்தான். வீரன் ஒருவனுக்கும் நறவத்தை அரசன் ஊற்ற வந்தான். அப்போது அரசன் அவனை இன்ன நாளில் போருக்குச் செல்லவேண்டும் என முறை வமுத்துக் கொடுத்தான். அந்த முறைநாள் அவனுக்குப் பிடிக்கவிலை. அன்றே போருக்குச் செல்ல விரும்பினான். அதனால் அரசன் தந்த நறவத்தை வாங்க மறுத்துவிட்டான். எண்ணியது போலவே அன்றே போருக்குச் சென்று பகைவர் படையை முறியடித்தான்.

பகுப்பு:சங்கப் புலவர்கள்
வடகிழக்கு இந்தியா

[right|thumb|250px|[இந்தியாவின் ஏழு சகோதரி மாநிலங்கள்]]

**ஏழு சகோதரி மாநிலங்கள்** அல்லது **வடகிழக்கு இந்தியா** (*Seven Sister States*) என்பது இந்தியாவின் வடகிழக்கில் உள்ள எட்டு  சிறிய மாநிலங்களைக் குறிக்கும். அவையாவன: அருணாசலப் பிரதேசம், அசாம், நாகாலாந்து, மிசோரம், மணிப்பூர், மேகாலயா, சிக்கிம் மற்றும் திரிபுரா. இந்தியாவின் மக்கள்தொகையில் 3.8% இங்கு வசிக்கின்றனர். பிற மாநிலங்களில் ஒப்பிடும் போது வடகிழக்கு மாநிலங்கள் அரசு பேருந்துகள், தொழில்சாலைகள் ஆகியவை குறைந்த அளவே உள்ளன. அருணாசலப் பிரதேசம், நாகாலாந்து, மிசோரம், மணிப்பூர், மேகாலயா, சிக்கிம் மற்றும் திரிபுரா ஆகியவை வளர்ச்சியில் பின்தங்கிய மாநிலங்கள். அசாம் மாநிலம் மட்டும் வளர்ச்சியில் சற்று உயர்ந்தவை.

பண்பாடு, சமூக மற்றும் அரசியல் தளங்களில் இப்பதம் பொதுவாகப் பயன்படுத்தப்படுகிறது. இவ்வேழு மாநிலங்களும் “**வட கிழக்கு மாநிலங்கள்**” என்றும் கூட்டாக வழங்கப்படுகின்றன.

## வடகிழக்கு இந்திய மாநிலங்களின் உருவாக்கம்
தற்கால வடகிழக்கு இந்தியவை ஆண்ட அகோம் பேரரசு மற்றும் மணிப்பூர் இராச்சியங்களை, 19ஆம் நூற்றாண்டின் துவக்கத்தில் பர்மியர்கள் கைப்பற்றினர். பின்னர் 1824 – 1826ல் நடைபெற்ற  முதலாம் ஆங்கிலேய-பர்மியப் போரில், பிரித்தானிய இந்தியா ஆட்சியாளர்கள் பர்மியர்களை வென்று, வடகிழக்கு இந்தியா முழுவதும் பிரித்தானிய இந்தியாவில் இணைத்தனர். 
வடகிழக்கு இந்தியப் பகுதிகள் 1826 முதல் 1905 முடிய வங்காள மாகாணத்திலும், 1905ல் வங்காளப் பிரிவினைக்குப் பின்னர் 1905 முதல் 1912 முடிய கிழக்கு வங்காளம் மற்றும் அசாம் மாகாணத்திலும் இருந்தது. பின்னர் 1912 முதல் புதிய  அசாம் மாகாண நிர்வாகத்தின் கீழ் வடகிழக்கு இந்தியப் பிரதேசங்கள் வந்தன.

1947ல் இந்தியப் பிரிவினைக்குப் பின்னர் உருவான இந்திய ஒன்றியத்தின் அசாம் மாகாணத்தில்,  மணிப்பூர் இராச்சியம் மற்றும் திரிபுரா இராச்சியம் போன்ற சுதேச சமஸ்தானங்கள் இணைக்கப்பட்டது.

அசாம் மாநிலத்திலிருந்த நாகாலாந்து 1963லும், மேகாலயா 1972லும், அருணாச்சலப் பிரதேசம் 1975லும், மிசோரம் 1987லும் புதிய மாநிலங்களாக அமைக்கப்பட்டது.    
மணிப்பூர் மற்றும் மேகாலயாப் பகுதிகள் மாநில அங்கீகாரம் பெறும் வரை, 1956 முதல் 1972 முடிய  இந்திய ஒன்றியப் பகுதிகளாக செயல்பட்டது.

தனி நாடாக இருந்த சிக்கிம் பாதுகாப்பு காரணங்களால் 1975ம் ஆண்டில்  இந்தியாவுடன் இணைந்தது. 2002ல் வடகிழக்கு மண்டலக் குழுவில் சிக்கிம் எட்டாவது உறுப்பினராகச் சேர்க்கப்பட்டது.

பிரித்தானிய இந்திய அரசில் அசாம் மாகாணத்தின் தலைநகராக சில்லாங் நகரம் விளங்கியது. பின் சில்லாங் நகரம் 1972ல் மேகாலயா மாநிலத்தின் தலைநகரானாது. அசாம் மாநிலத்தின் தலைநகராக குவகாத்தி நகர்புறத்தில் அமைந்த திஸ்பூர் தலைநகரானது.

## இதனையும் காண்க
* வடகிழக்கு மண்டலக் குழு
* அசாம் மாகாணம்
*வடகிழக்கு ஜனநாயகக் கூட்டணி

## மேற்கோள்கள்


பகுப்பு:இந்திய மாநிலங்களும் பிரதேசங்களும்
பகுப்பு:அசாம்
பகுப்பு:அருணாசலப் பிரதேசம்
பகுப்பு:மணிப்பூர்
பகுப்பு:மேகாலயா
பகுப்பு:மிசோரம்
பகுப்பு:நாகாலாந்து
பகுப்பு:சிக்கிம்
பகுப்பு:திரிபுரா
பகுப்பு:அசாம் வரலாறு
பகுப்பு:இந்தியப் புவியியல்
பகுப்பு:வடகிழக்கு இந்தியா
விழிகட் பேதைப் பெருங்கண்ணனார்

thumb|222px|right|தளவம் (செம்முல்லை)
விழிக்கட் பேதைப் பெருங்கண்ணனார் சங்ககாலப் புலவர்களில் ஒருவர். நற்றிணை 242 எண் கொண்ட ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் காணக் கிடக்கிறது. அது சொல்லும் செய்தி வருமாறு:

கார்காலம் வந்ததும் திரும்புவேன் என்று தன் காதலிக்கு வாக்களித்த தலைவன் தன் வாக்குத் தவறாமல் திரும்ப எண்ணித் தன் தேரை இல்லம் நோக்கித் திருப்புமாறு தன் தேர்ப்பாகனிடம் சொல்கிறான்.

பிடவம் - இலையே இல்லாமல் உதிர்ந்து பூத்திருக்கிறது.
தளவம் - புதரில் படர்ந்து பூத்துக் கிடக்கிறது.
கொன்றை - பொன் போலப் பூத்திருக்கிறது.
காயா - சின்னக் கிளைகளில் பூத்திருக்கிறது.
கார்காலம் வந்துவிட்டது.

நம் தேரைக் கண்டு, அதோ பார், பெண்மான் களர்நிலத்தில் ஓடிவிட அதன் ஆண்மான் அதனைத் தேடிக்கொண்டிருக்கிறது.

பகுப்பு:சங்கப் புலவர்கள்
மனிங்-டெவொன்சயர் அரசியல் சீர்திருத்தம்

**மனிங்-டெவொன்சயர் அரசியல் சீர்திருத்தம்** (*Manning-Devonshire Reforms*) என்பது இலங்கையில் 1924 முதல் 1931ம் ஆண்டு வரை வழக்கிலிருந்த அரசியலமைப்பு. பிரித்தானியரால் இலங்கையில் நடைமுறைப்படுத்தப்பட்ட நான்காவது  அரசியலமைப்பும் இதுவே. 1921ம் ஆண்டு முதல் 1924ம் ஆண்டு வரை தற்காலிக மெனிங் அரசியலமைப்பு இலங்கையில் அமுலிலிருந்த காலத்தில் தேர்ந்தெடுக்கப்பட்ட பிரதிநிதிகள் தமது நலவுரிமைகளுக்காக குரல்கொடுத்ததன் விளைவாகவும் இலங்கையில் உருவாக்கப்பட்டிருந்த தேசிய காங்கிரசின் அழுத்தங்கள் காரணமாகவும் உள்நாட்டுப் பிரதிநிதிகளின் எண்ணிக்கையை அதிகரிக்கும் முகமாக இந்த அரசியலமைப்பு அமுல்படுத்தப்பட்டமை குறிப்பிடத்தக்கதாகும்.

## சட்ட நிரூபண சபையின் கட்டமைப்பு
மனிங்-டெவொன்சயர் அரசியலமைப்பின் கீழ் சட்டநிரூபண சபை எண்ணிக்கை 49 ஆக அதிகரிக்கப்பட்டது. இதில் உத்தியோக சார்புள்ளோர் எண்ணிக்கை 12 ஆகும். அதேநேரம், உத்தியோக சார்பற்றோர் எண்ணிக்கை 37 ஆக உயர்த்தப்பட்டது.

### உத்தியோக சார்புள்ளோர் 12
மனிங் - டெவொங்சாயர் அரசியலமைப்பின் கீழ் உத்தியோக சார்புள்ளோர் எண்ணிக்கை 12 ஆகக் குறைக்கப்பட்டது. இதில்

**பதவிவழி காரணமாக 5**

பிரித்தானிய அரசாங்கத்தின் ஊதியம் பெறும் பின்வருவோர் பதவிவழி காரணமாக சட்ட நிரூபண சபையில் அங்கத்துவம் பெற்றனர். 
* உயர் இராணுவ அதிகாரி
* குடியேற்ற நாட்டுக் காரியதரிசி
* சட்டத்துறை நாயகம்
* வரிக்கட்டுப்பாட்டாளர்
* பொருளாளர்

**நியமன அதிகாரிகள் 7**

சட்டநிரூபண சபையில் இடம்பெறக்கூடிய மீதமான ஏழு உத்தியோக சார்புள்ளோர்களும் தேசாதிபதியால் நியமிக்கப்பட்டனர். அச்சமயம் இலங்கையில் பணியாற்றி வந்த பிரித்தானிய அதிகாரிகளே இவ்வாறு நியமிக்கப்பட்டனர்.

### உத்தியோக சார்பற்றோர் 37
மனிங்-டெவொங்சாயர் அரசியலமைப்புக்கு முன்னைய அரசியலமைப்புகளை விட முதல் தடவையாக உத்தியோகசார்பற்றோர் எண்ணிக்கை உத்தியோக சார்புள்ளோர் எண்ணிக்கையை விட 3 மடங்கு அதிகரிக்கப்பட்டது. இதில் மட்டுப்படுத்தப்பட்ட வாக்குரிமையின் கீழ் தெரிவுசெய்யப்பட்ட அங்கத்தவர் எண்ணிக்கை 29 ஆக இருந்தது. இதில் பதவிவழி காரணமான பிரதிநிதிகளுள் பிரதேச ரீதியாக 23 அங்கத்தவர்கள் தெரிவுசெய்யப்பட்டனர்

**தெரிவுசெய்யப்பட்ட அங்கத்தவர் எண்ணிக்கை 29**

**பிரதேச ரீதியாக 23**

*மேல்மாகாணம் - 5
*மத்திய மாகாணம் -	2 
*தென் மாகாணம் - 3
*வடமாகாணம் - 3
*வடமேல் மாகாணம் - 2
*கிழக்கு மாகாணம் -	2
*வடமத்திய மாகாணம் - 1
*ஊவா மாகாணம் -	1
*சப்ரகமுவ மாகாணம்	- 2
*கொழும்பு நகரம் -	2

**இனரீதியாக 6**

இனரீதியாக 6 பேர் தெரிவு செய்யப்பட்டனர்
* நாட்டுப்புற ஐரோப்பியர் - 1
* நகர்ப்புற ஐரோப்பியர் - 1
* வர்த்தக ஐரோப்பியர் - 1
* பறங்கியர் - 2
* மேல்மாகாணத் தமிழர் - 1

**நியமனமாக இடம் பெற்றோர் -08**

*முஸ்லிம் - 3
*இந்தியர் - 2
*சிறப்பு - 3
## முக்கிய அம்சங்கள்
*நிதித்துறையொன்று அமைக்கப்பட்டமை. இதன் மூலம் உத்தியோகசார்பற்ற அங்கத்தவர்கள் நிதித்துறையில் தாக்கம் செலுத்தக்கூடிய நிலை தோன்றியது
*1824ல் மொத்தம் 204 996 பேர் மட்டுப்படுத்தப்பட்ட வாக்குரிமை பெற்றிருந்தனர்.
## உசாத்துணை
* *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம்,  கொழும்பு அப்போதிக்கரீஸ் கம்பனி, 1969
* ''புன்னியாமீன் பீ. எம்''., - வரலாறு ஆண்டு 11 கண்டி சிந்தனை வட்டம், 1998

பகுப்பு:பிரித்தானிய இலங்கை
பகுப்பு:இலங்கையின் அரசியலமைப்புச் சட்டங்கள்
விட்டகுதிரையார்

thumb|333px|right|படம்: ஏறிச் செல்வோன் கடிவாளத்தை விடாத குதிரை \ '''விட்டகுதிரையார்''' பாடலில் உள்ளது: ஏறிச் செல்வோன் கடிவாளத்தை விட்டுவிட்ட குதிரை
**விட்டகுதிரையார்** சங்ககாலப் புலவர்களில் ஒருவர். சங்கநூல் தொகுதியில் இவரது பாடல் ஒன்றே ஒன்று உள்ளது. அது குறுந்தொகை 74 எண் கொண்ட பாடல் ஆகும். 
இவர் பாடல் தொடரால் பெயர் பெற்ற புலவர் ஆவார். தமது பாடலில் 'விட்ட குதிரை' என்னும் அருமையான தொடரைக் கையாண்டுள்ளதால் இவருக்கு இந்தப் பெயர் சூட்டப்பட்டுள்ளது.

## பாடல் சொல்லும் செய்தி
* திணை - குறிஞ்சி
தோழி தலைவன் நிலையைக் கூறித் தலைவியை தலைவனுக்கு உடன்படுமாறு கூறும் செய்தியைக் கொண்டது இந்தப் பாடல்.

:வளைத்த பிடியிலிருந்து விடுபட்ட மூங்கில் நிமிர்வது போல விட்ட குதிரை பாய்ந்தது. மூங்கிலை உடைய குன்ற நாடன் தலைவன். இந்தக் கருப்பொருள்களைக் கொண்டு படிப்போர் உணர்ந்துகொள்ளும் பொருள் தலைவனுக்குக் கட்டுப்பாடு இல்லை என்பது. (தலைவிக்குக் கட்டுப்பாடு உண்டு) இந்த நாடன்மேல் தலைவியாகிய கொடி படர்ந்தது. கட்டுக்காவலை உடைய தலைவி தன்மேல் படர்ந்ததை அறியாமல், கட்டுக்காவல் இல்லாத தலைவன் தலைவியின்மேல் சாய்ந்தான். (இது பண்டு நிகழ்ந்த ஒரு செயல். அந்தச் செயலை எண்ணி இன்று தலைவனுக்கு உடன்படு, என்று தலைவியை வற்புறுத்துகிறாள், தோழி.
*விட்ட குதிரை*
:கடிவாளத்தைக் கைவிட்ட குதிரை போலத் தலைவன் தலைவியின்பால் ஓடிவருகிறானாம். — இது பாடலைப் படிப்போர் புரிந்துகொள்ளும் உள்ளுறை

*விசும்பு தோய் பசுங்கழை*
:(யானை) மூங்கிலை வளைத்துத் தின்றுவிட்டு அதனைக் கைவிட்டால் அது எப்படி விசும்பி நிமிருமோ அதுபோல விட்ட குதிரை பாய்ந்ததாம்.

*வேனில் ஆனேறு*
:வேனில் காலத்தில் பொலிகடா பசுவின்மீது ஏறுவது போல அவன் என்மீது ஏறினான்.

*யான் தற் படர்ந்தமை அறியான்*
:தலைவி என்னும் கொடி தலைவன் என்னும் கொம்பின்மீது ஏறிப் படர்ந்திருந்தது. (கொம்பு என்பது இங்கு ஆனேற்றுக் கொம்புக்கும் பொருந்தும்) கொம்பில் படர ஆடிக்கொண்டிருந்த கொடி ஆனேற்றுக்குத் தெரியவில்லை.

*சாயினன்*
:அந்தக் கொடியின்மீது புரண்டு படுத்து இன்பம் கண்டது.

பகுப்பு:சங்கப் புலவர்கள்
பகுப்பு:பெயர் தெரியாச் சங்கப் புலவர்கள்
வான்மீகியார்

**வான்மீகியார்** சங்ககாலத் தமிழ்ப் புலவர். இவரது பாடல் சங்கநூல் தொகுப்பில் ஒன்றே ஒன்று உள்ளது. அது புறநானூறு 358.

சமற்கிருதத்தில் இராமாயணம் எழுதிய வான்மீகி முனிவர் இவர் எனக் கொள்வாரும் உண்டு.

தமிழ்ப்புலவர் வான்மீகியார் சொல்லும் செய்தி:
thumb|250px|right|பரிதியைச் சூழ்ந்துள்ள மாநிலம் (பூமி)
* *பரிதி சூழ்ந்த இப் பயங்கெழு மாநிலம் ஒருபகல் எழுவர் எய்தி அற்றே* 
உலகைச் சூரியன் சுற்றிவருகிறது என்று தமிழர்கள் எண்ணவில்லை. சூரியனை உலகம் சூழந்திருக்கிறது எனக் கண்டறிந்திருந்தனர். மாநிலமாகிய இந்த உலகம் முழுவதையும் ஒரே பகலில் ஏழுபேர் பெற்று ஆள்வது போல் உலக வாழ்க்கை நிலையில்லாத்து. எனவே ...
* உலக வாழ்க்கையையும், தவத்தையும் சீர்தூக்கிப் பார்த்தால் தவமே மேன்மையானது. காரணம் திருமகள் பற்று விட்ட தவசிகளைத் திருமகள் பற்றிக்கொள்கிறாள். பற்றுக் கொண்டவர்களைத் திருமகள் கைவிட்டுவிடுகிறாள். அதனால் காதலர்கள் (முதுமையில்) பற்றை விட்டு தவத்தை மேற்கொள்கின்றனர்.

பகுப்பு:சங்கப் புலவர்கள்
மஹதி (பாடகி)

**மஹதி** (*Mahathi*, பிறப்பு: 10 பெப்ரவரி 1985) ஒரு கர்நாடக இசைக்கலைஞராவார்.  தமிழ், தெலுங்கு மொழித் திரைப்படங்களில் பின்னணி பாடும் பின்னணி பாடகியாவார்.

## குடும்பம்
மஹதி இசைக்கலைஞர்களின் குடும்பத்தைச் சேர்ந்தவர். இவரின் தந்தை திருவையாறு பி. சேகர் ஒரு பாடகரும், மங்களம்பள்ளி பாலமுரளிகிருஷ்ணாவின் சீடருமாவார். மஹதியின் தாயார் வசந்தி சேகர், புல்லாங்குழல் இசைக் கலைஞரும், டி. ஆர். மகாலிங்கம், என். இரமணி, கேசி ஆகியோரின் மாபெரும் சீடருமாவார். மஹதி, வயலின் கலைஞர் சங்கீதா கலாநிதி பழமனேரி சுவாமிநாத ஐயரின் கொள்ளுப் பேத்தி ஆவார்.

## பின்னணிப் பாடகியாக
2003 இல் ஹாரிஸ் ஜயராஜ் இசையமைத்த சாமி திரைப்படத்தில் பாடகர் ஹரிஹரனுடன் "அய்யய்யோ அய்யய்யோ புடிச்சிருக்கு" என்ற காதல் பாடலைப் பாடினார். இதுவே இவரது முதற் பாடலாகும். 2008 ஆம் ஆண்டு, "நெஞ்சே நெஞ்சே" திரைப்படத்தில் "நேரா வரட்டுமா" என்ற பாடலுக்காக சிறந்த பின்னணிப் பாடகிக்கான தமிழக அரசின் திரைப்பட விருது பெற்றார்.

## மேற்கோள்கள்

## வெளி இணைப்புகள்
* Rich repertoire
* ஃபுல் பார்மில் மஹதி!
* Vibrant aural spectrum - ஒரு விமர்சனக் கட்டுரை 

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:கருநாடக இசைப் பாடகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
மதுஸ்ரீ

**மதுஸ்ரீ** () ஒரு இந்தியத் திரைப்படப் பின்னணிப் பாடகி. இவர் தமிழ் மற்றும் கன்னடம், தெலுங்கு, இந்தி போன்ற மொழித் திரைப்படங்களில் பாடியுள்ளார்.

## மேற்கோள்கள்
 

## வெளி இணைப்புகள்
 
* Madhushree's official website
* 
*மதுஸ்ரீ பாடியுள்ள தமிழ்த் திரைப்பட பாடல்கள்
 

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:1969 பிறப்புகள்
பகுப்பு:வாழும் மக்கள்
மகதி

**மகதி** அல்லது **மஹதி** என்ற தலைப்பில் உள்ள கட்டுரைகள்:

*மகதி, ஊர்.
*மகதி, இராகம்.
*மஹதி, பாடகி.
பிரித்தானியர் ஆட்சியில் இலங்கையின் தொடர்பாடற் சேவைகள்

இலங்கையில் பிரித்தானியர் ஆட்சிக்காலத்தில்  இலங்கையில் தொடர்பாடல் சேவைகள் விரிவுபடுத்தப்பட்ட ஒரு காலகட்டமாகக் கொள்ளலாம். பிரித்தானியர்களினால் தொடர்பாடல் சேவைகளில் முதல்கட்டமாக தபால் சேவை ஆரம்பமும், விரிவாக்கமும் மேற்கொள்ளப்பட்டதை குறிப்பிட முடியும். இலங்கையில் தொடர்பாடல் துறையின் விரிவாக்கத்துக்கு பிரித்தானியர் கூடுதலான ஆர்வம் காட்டியமைக்கான காரணிகள்:
* இராணுவ நோக்கம்
* நிர்வாக நடவடிக்கையை இலகுபடுத்தல்
* பெருந்தோட்ட நடவடிக்கையை இலகுபடுத்தல் (இலாப நோக்கம்)
## தபால்சேவை
இலங்கை வரலாற்றில் தபால்சேவை 1832ம் ஆண்டில் ஆரம்பிக்கப்பட்டுள்ளது. கொழும்புக்கும், கண்டிக்குமிடையில் இச்சேவை குதிரை வண்டிகள் மூலம் நடத்தப்பட்டுள்ளன.

19ம் நூற்றாண்டின் இறுதிப்பகுதியில் பிரித்தானியக் **குடியேற்ற நாடுகளில் இலங்கையில்தான் முதன் முதலில் புகையிரதம் மூலம் தபால் சேவை நடத்தப்பட்டது.**

## தந்திச் சேவை
இலங்கை வரலாற்றில் தந்திச் சேவை 1858ம் ஆண்டில் ஆரம்பிக்கப்பட்டது. இச்சேவை முதலில் கொழும்புக்கும் காலிக்குமிடையில் இடம்பெற்றது.
## தொலைபேசி
1880ம் ஆண்டில் தொலைபேசிச் சேவை ஆரம்பிக்கப்பட்டது. ஆரம்பத்தில் பிரதான நகரத்துக்குள் மாத்திரம் மட்டுப்படுத்தப்பட்ட இச்சேவை படிப்படியாக நகரங்களுக்கிடையே விஸ்தரிக்கப்பட்டது.
## இலங்கைச் செய்தித்தாள்கள்
தேசாதிபதி சேர். வில்மட் *இலங்கையின் வர்த்தமானி* எனும் செய்தித்தாளை முதலில் ஆரம்பித்தார். பெப்ரவரி 04 1831ல் *த ஒப்சேவர் அண்ட் கொமர்சியல் அட்வைசர்* எனும் பத்திரிகையும், 1838ல் *சிலோன் ஹெரல்ட்* எனும் பத்திரிகையும் 1846ல் *சிலோன் டைம்ஸ்* எனும் பத்திரிகையும், 1846ல் *சிலோன் எக்ஸ்ஸாமினர்* எனும் பத்திரிகையும் வெளியிடப்பட்டன.
## உசாத்துணை
* *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம்,  கொழும்பு அப்போதிக்கரீஸ் கம்பனி, 1969
* ''புன்னியாமீன் பீ. எம்''., - வரலாறு ஆண்டு 11 கண்டி சிந்தனை வட்டம், 1998

பகுப்பு:பிரித்தானிய இலங்கை
பகுப்பு:இலங்கை அரசியல்
வாயில் இளங்கண்ணன்

**வாயில் இளங்கண்ணன்** சங்ககாலப் புலவர்களில் ஒருவர். குறுந்தொகை 346 எண் கொண்ட பாடலைப் பாடியவர் இவர். இந்த ஒரு பாடல் மட்டுமே இவர் பாடியதாகச் சங்கநூல் தொகுப்பில் உள்ளது.

வாயில் என்பது ஊரின் பெயர். சென்னை மயிலாப்பூர் சிவபெருமானை வாயிலிலிருந்தே வழிபட்ட சிவனடியார் வாயிலார். இவர் வாந்த ஊர்ப்பகுதி வாயில். இந்தப் புலவர் இளங்கண்ணன் இந்த ஊரில் வாழ்ந்தவர் போலும்.

## பாடல் சொல்லும் பொருள்
* திணை - குறிஞ்சி
தலைவன் நாடு
:தந்தம் முளைத்துக்கொண்டிருக்கும் இளங்களிறு தன்னை ஒத்த இளம்பிடியை விரும்பிக் பிடி இருக்கும் குன்றத்துக்கு வந்ததாம். அதனைத் துரத்திக்கொண்டு ஊர்மன்றத்துக்கே வந்து அட்டகாசம் செய்ததாம். அதைக் கண்ட குறவர்கள் ஆரவாரம் செய்தனராம். - இப்படிப்பட்ட நாட்டுக்குத் தலைவன் இந்தப் பாடல்தலைவன். (தலைவன் தலைவி இருக்கும் ஊருக்கே வந்துவிட்டான் என்னும் கருத்தை உணர்த்தும் இறைச்சிப் பொருள் இது)
தலைவி
:சுனையிலுள்ள குவளைப் பூக்களைப் பறித்துத் தொடலைமாலை கட்டினாள்.
:தினைப்புனத்தில் கிளி ஓட்டினாள்.
:காலையில் வந்து மாலை வரையில் இப்படிப் பொழுது போக்கினாள்.
இப்போது இவள் மனையில் அஃகிக் கிடக்கிறாள் (மனை அளவில் சுருங்கிக் கிடக்கிறாள்)

(இதனைக் கூடும் இடமாக இனிச் சொல்லமுடியாது. இரவில் வரலாம், என்று தலைவனுக்குத் தெரிவிக்கிறாள் தோழி.)

பகுப்பு:சங்கப் புலவர்கள்
பிரித்தானியர் ஆட்சியில் இந்தியத் தொழிலாளர்களின் வருகை

கோல்புறூக் சீர்த்திருத்தங்களின் விளைவாக இலங்கையில் புதிதாக ஆரம்பிக்கப்பட்ட பெருந்தோட்டங்களில் உள்நாட்டு மக்கள் வேலை செய்ய விரும்பவில்லை

**காரணம்:**
* தோட்ட முதலாளிமாரையும், இராணுவ வீரர்களையுப் போல் நினைத்தமை
* அவர்களின் கலாசாரம், பண்பாடுகள் ஏற்றுக் கொள்ள விரும்பாமை
* குறைந்த கூலி வழங்கப்பட்டமை
* தம் சூழலைவிட்டுப் பிரிந்து செல்ல விரும்பாமை
## இந்தியத் தொழிலாளர்களின் வருகை
* பெருந்தோட்டத்துறைக்கு அதிக கூலியாட்கள் தேவைப்பட்டனர். எனவே இந்தியத் தொழிலாளர்கள் இங்கு தருவிக்கப்பட்டனர்
* பேர்கசன் அறிக்கைப்படி 1843 - 1872க்குமிடையில் சுமார் 48,000 - 72,000க்குமிடைப்பட்டோர் (இந்தியத் தொழிலாளர்) வந்தனர். எனினும், அவர்களுக்குள் 24,000 - 68,000க்குமிடைப்பட்டோர் வருடாந்தம் நாட்டைவிட்டு வெளியேறினர் என்றும் தெரியமுடிகின்றது
* தென்னிந்தியாவில் மதுரை, தூத்துக்குடி, திருநெல்லிவேலி, தஞ்சாவூர் போன்ற இடங்களிலிருந்தே இத்தொழிலாளர்கள் அதிகமாகத் தருவிக்கப்பட்டனர். 
* தேயிலைச் செய்கையின் ஆரம்பத்துடன் இவர்களுள் அநேகமானவர்கள் இலங்கையிலேயே நிலைத்துவிட்டனர்
* இன்றும் இத்தொழிலாளர்கள் இலங்கைப் பொருளாதாரத்தின் முதுகெலும்பாகத் திகழ்கின்றனர்
## உசாத்துணை
* *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம்,  கொழும்பு அப்போதிக்கரீஸ் கம்பனி, 1969
* ''புன்னியாமீன் பீ. எம்''., - வரலாறு ஆண்டு 11 கண்டி சிந்தனை வட்டம், 1998

பகுப்பு:பிரித்தானிய இலங்கை
சமவெளிப் பொழிவு

thumb|250px|"பேறுபெற்றோர்" அடங்கிய அலங்காரத்தட்டு, திருவருட்பேறுகள் தேவாலயம்

**சமவெளிப் பொழிவு** என்பது லூக்கா நற்செய்தி 6:17–49 இன் படி நாசரேத்தூர்　இயேசுவினால் அருளப்பெற்ற போதனையாகும். இந்த நிகழ்வை இதனினும் நீடிய மலைப்பொழிவுடன் ஒப்பிட்டு பார்க்கையில் சிலர் இவ்விரண்டும் ஒன்றே எனவும், வேறுசிலர், இவ்விரண்டு நிகழ்வுகளும் வெவ்வேறானவை எனவும் கூறுவர்.

லூக்கா நற்செய்தி 6:12-20(அ)-இன் படி இந்நிகழ்வுக்கு முன்பு இயேசு வேண்டுவதற்காக ஒரு மலைக்குப் போனார். அங்கு வேண்டுதல் செய்வதில் இரவெல்லாம் செலவிட்டார். விடிந்ததும் அவர் தம் சீடர்களுள் பன்னிருவரைத் தேர்ந்தெடுத்து அவர்களுக்குத் திருத்தூதர் என்று பெயரிட்டார். இயேசு அவர்களுடன் இறங்கி வந்து *சமவெளியான* ஓரிடத்தில் நின்றார். பெருந்திரளான அவருடைய சீடர்களும் யூதேயா முழுவதிலிருந்தும் எருசலேமிலிருந்தும் தீர், சீதோன் கடற்கரைப் பகுதிகளிலிருந்தும் வந்த பெருந்திரளான மக்களும் அங்கே இருந்தார்கள். தீய ஆவிகளால் தொல்லைக்கு உள்ளானவர்களை குணமாக்கிய பின் போதித்தவையே 'சமவெளிப் பொழிவு' எனப்பட்டது.

## சமவெளிப் பொழிவின் முக்கிய கருத்துக்கள்
*பேறுபெற்றோர் (6:20-26)
*பகைவரிடம் அன்பு காட்டுதல் (6:27-36)
*பிறர் உங்களுக்கு என்ன செய்ய வேண்டும் என்று விரும்புகிறீர்களோ, அதையே நீங்களும் அவர்களுக்குச் செய்யுங்கள் (6:31)
*தீர்ப்பிடுதல் (6:37-38)
*பார்வையற்ற ஒருவர் பார்வையற்ற வேறொருவருக்கு வழிகாட்ட இயலுமா? இருவரும் குழியில் விழுவரல்லவா?40 சீடர் குருவைவிட மேலானவர் அல்ல. ஆனால் தேர்ச்சி பெற்ற எவரும் தம் குருவைப் போலிருப்பர். (6:39-40a)
*முதலில் உங்கள் கண்ணில் இருக்கும் மரக் கட்டையை எடுத்து எறியுங்கள். அதன் பின் உங்கள் சகோதரர் அல்லது சகோதரியின் கண்ணில் இருக்கும் துரும்பை எடுக்க உங்களுக்குத் தெளிவாய் கண் தெரியும் (40b-42)
*கெட்ட கனி தரும் நல்ல மரமுமில்லை; நல்ல கனி தரும் கெட்ட மரமுமில்லை. ஒவ்வொரு மரமும் அதனதன் கனியாலே அறியப்படும். (43-44)
*நான் சொல்பவற்றைச் செய்யாது என்னை, ' ஆண்டவரே, ஆண்டவரே ' என ஏன் கூப்பிடுகிறீர்கள்? (46)
*இருவகை அடித்தளங்கள் (47-49)

## இவற்றையும் பார்க்கவும்
* மலைப்பொழிவு





பகுப்பு:இயேசுவின் போதனைகள்
பகுப்பு:நற்செய்தி நிகழ்வுகள்
பகுப்பு:லூக்கா நற்செய்தி
நீரியல்

thumb|400px|நீர் பூமியின் மேற்பரப்பில் 70% உள்ளடக்குகிறது.

**நீரியல்** (*Hydrology*) என்பது புவியில் உள்ள நீரின் நகர்ச்சி, பரவல் மற்றும் அதன் தரம் தொடர்பான படிப்பாகும். இது நீர்ச்சுழற்சி, நீர்வளங்கள், சூழலியல் நீர்ப்பயன்பாட்டு நிலைத்துவம் ஆகியவற்றையும் உள்ளடக்கியது. நீரியல் துறை வல்லுநர் நீரியலாளர் எனப்படுகிறார். அவர் பொதுவாக பின்வரும் துறைகளில் பங்காற்றுகிறார்: புவியியல் அல்லது நிலவியல், சூழலியல், இயற்புவியியல் அல்லது குடிசார் மற்றும் சூழல் பொறியியல். நீர்மாரியியல், புறப்பரப்பு நீரியல், வடிகால் மற்றும் வடிநில மேலாண்மை, நீர்த்தரவியல் ஆகியன இதன் உட்பிரிவுகள். இப்பிரிவுகளில் நீரே முதன்மையான ஆய்வுக்கூறு. பெருங்கடலியலிலும், மாரியியலிலும் நீரானது பல்வேறு கூறுகளுள் ஒன்றாகவே இருப்பதால் அவை நீரியலின் உட்பிரிவாகக் கருதப்படுவதில்லை.

## மேற்கோள்கள்

பகுப்பு:நீரியல்
பகுப்பு:சுற்றுச்சூழலியல்
ஜான் ரைட்

**சான் கப்ரி ரைட்** (John Geoffrey Wright, பிறப்பு: சூலை 5 1954), நியூசிலாந்து அணியின் பயிற்றுனரான இவர் நியூசிலாந்து, டபீல்ட்டைப் பிறப்பிடமாகக் கொண்டவர். 1980ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் ஒரு பந்தில் 8 ஓட்டங்களை எடுத்தார். (1 நான்கு, ஓவர் த்ரோ மூலம் 4 )  இந்தச் சாதனையை செய்த இரன்டாவது நபர் இவர் ஆவார்.

## சான்றுகள்


பகுப்பு:நியூசிலாந்துத் துடுப்பாட்ட வீரர்கள்
பகுப்பு:துடுப்பாட்டப் பயிற்சியாளர்கள்
பகுப்பு:1954 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:வாழும் மக்கள்
வாயிலான் தேவன்

**வாயிலான் தேவன்** சங்ககாலப் புலவர்களில் ஒருவர். குறுந்தொகை 103, 108 ஆகிய இரண்டு பாடல்கள் இவர் பாடியனவாகச் சங்கப்பாடல் தொகுப்பில் உள்ளன.

வாயில் என்பது ஊரின் பெயர். சென்னை மயிலாப்பூர் சிவபெருமானை வாயிலிலிருந்தே வழிபட்ட சிவனடியார் வாயிலார். இவர் வாந்த ஊர்ப்பகுதி வாயில். இந்தப் புலவர் இளங்கண்ணன் இந்த ஊரில் வாழ்ந்தவர் போலும்.
:பாடல் சொல்லும் செய்தி
## குறுந்தொகை 103
thumb|200px|right|கவரிதழ்
thumb|200px|right|கவரிதழ் எனப்பட்ட முருக்கம்பூ
நாரை
:முருக்கம் பூப் போன்று சிவந்த தூவி மயிர்களையும், வாயையும் கொண்டது. கடல் உண்டாக்கிய சேற்றில் அது தன் இரையைத் தேடும்.

நாரை இரைதேட முடியாமல் தூவானத் துவலைகள் தூவிக்கொண்டிருக்கின்றன. வாடைக்காற்று நாரையையே நடுங்க வைத்துக்கொண்டிருக்கிறது.

இப்போது கூட அவர் வருவதாகத் தெரியவில்லை. இனி என்னால் வாழமுடியாது போல் இருக்கிறது. - தலைவி தோழியிடம் கூறுகிறாள்.

## குறிந்தொகை 108
குன்றத்தில் மழை விளையாடும் கார்காலம் வந்துவிட்டது.
கறவை மாடுகள் கன்றுகள் இருக்கும் இடத்துக்குத் திரும்பும் மாலைக்காலமும் வந்துவிட்டது.
வெண்ணிற முல்லைப் பூக்களும் பூக்கின்றன. (அவர் இங்கு இல்லை. அதனால் சூடிக்கொள்ள முடியவில்லை)
இனி என்னால் வாழமுடியாது போல் ஆகிவிட்டது. - தலைவி தோழியிடம் கூறும் செய்தி இது.

பகுப்பு:சங்கப் புலவர்கள்
டிரெவர் பேலிஸ்

**டிரெவர் ஹார்லி பேலிஸ்**: (Trevor Harley Bayliss), பிறப்பு: திசம்பர் 21, 1962), இலங்கை அணியின் பயிற்றுனரான இவர் ஆத்திரேலியா நியுசவ்த்வேல்ஸ் அணியின் முன்னாள் பயிற்றுனரும் கூட. ஆகத்து 1, 2007), முதல் இலங்கை அணியின் பயிற்றுனரான கடமையாற்றுகின்றார்.

பகுப்பு:இலங்கைத் துடுப்பாட்டக்காரர்கள்
பகுப்பு:துடுப்பாட்டப் பயிற்சியாளர்கள்
பகுப்பு:1962 பிறப்புகள்
ஆலன் புட்சர்

**ஆலன் ரேமன்ட் புட்சர்** (Alan Raymond Butcher), பிறப்பு: சனவரி 7, 1954), சிம்பாப்வே அணியின் பயிற்றுனரான இவர் இங்கிலாந்தைப் பிறப்பிடமாகக் கொண்டவர்.

பகுப்பு:சிம்பாப்வே துடுப்பாட்ட வீரர்கள்
பகுப்பு:துடுப்பாட்டப் பயிற்சியாளர்கள்
பகுப்பு:1954 பிறப்புகள்
பகுப்பு:வாழும் மக்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பரப்பின் செங்கோடு

**பரப்பின் செங்கோடு** அல்லது **பரப்பின் செங்குத்து** அல்லது சுருக்கமாகச் **செங்கோடு** (*Surface normal* or *Normal*) என்பது, ஒரு பரப்பு தட்டையானதாக இருக்கும்போது அப்பரப்பிற்குச் செங்குத்தான ஒரு திசையன் ஆகும். இரு பரிமாணத்தில் ஒரு வளைவரையின் செங்கோடு (செங்குத்துக்கோடு) அந்த வளைவரையின்  தொடுபுள்ளியில் தொடுகோட்டிற்குச் செங்குத்தாக அமையும்.

பரப்பு தட்டையாக இல்லாமல் வளைந்திருந்தால் (அதாவது முப்பரிமாணத்தில்) அந்த வளைபரப்பின் மேல் உள்ள ஒரு புள்ளியில் அவ்வளைபரப்பின் தொடுதளத்திற்குச் செங்குத்தாக அமைந்த திசையன், அப்புள்ளியில் வளைபரப்பின் செங்கோடாகும். ஒரு பரப்பின் செங்குத்தின் திசைக்கு நேர் எதிர்திசையில் அமையும் திசையனும் அப்பரப்பின் செங்குத்துத் திசையனாகும்.

யூக்ளிடிய வெளியில் உட்பொதிந்த, ஏதேனுமொரு பரிமாண, வகையிடத்தகு பன்மடிவெளிகளுக்கும் இந்த செங்கோட்டுக் கருத்துரு பொதுமைப்படுத்தப்பட்டுள்ளது. ஒரு பன்மடிவெளியில் அமைந்த ஒரு புள்ளி *P*. இப்புள்ளியில் பன்மடிவெளியின் தொடுவெளிக்கு செங்குத்தான திசையன்களின் கணம், புள்ளி *P* இல் அப்பன்மடிவெளியின் **செங்குத்து வெளி** அல்லது **செங்குத்துத் திசையன் வெளி** எனப்படும். வகையிடத்தகு வளைகோடுகளுக்கு வளைமைத் திசையன் செங்குத்துத் திசையனாக அமையும்.

## தளத்தின் செங்குத்து

குவிவுப் பல்கோணங்களின் (முக்கோணங்கள் போன்றவை) இரு இணையில்லாப் பக்கத் திசையன்களின் குறுக்குப் பெருக்கத் திசையன் அப்பல்கோணத்தின் செங்குத்துத் திசையன் ஆகும்.

ax+by+cz+d=0 சமன்பாட்டால் குறிக்கப்படும் தளத்தின் செங்குத்துத் திசையன் (a, b, c) 

தளத்தின் சமன்பாடு:
: \mathbf{r}(\alpha, \beta) = \mathbf{a} + \alpha \mathbf{b} + \beta \mathbf{c} எனில், தளத்தில் உள்ள ஒரு புள்ளி **a** ; **b** , **c** அத்தளத்திலமைந்த இணையில்லா இரு திசையன்கள்.

இத்தளத்தின் செங்குத்துத் திசையன் **b** , **c** ஆகிய இரு திசையன்களுக்கும் செங்குத்தாக இருக்கும். **b** , **c** இன் குறுக்குப் பெருக்கம் காணக் கிடைக்கும் திசையன் \mathbf{b}\times\mathbf{c} தளத்தின் செங்குத்து ஆகும்.

## மேற்சான்றுகள்

## வெளியிணைப்புகள்
*Normal vector from plane equation

பகுப்பு:வடிவவியல்
அல்-அகீலா சண்டை

**எல் அகீலா சண்டை** (*Battle of El Agheila*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. இது மேற்குப் பாலைவனப் போர்த்தொடரின் ஒரு பகுதியாகும். தளபதி எர்வின் ரோம்மல் தலைமையிலான அச்சுப் படைகள் எல் அலாமீனிலிருந்து துனிசியாவிற்கு பின்வாங்கிச் செல்லும் போது அவற்றுக்கும் நேச நாட்டுப் படைகளுக்கும் இம்மோதல் நிகழ்ந்தது.

நவம்பர் முதல் வாரம், 1942ல் இரண்டாம் எல் அலாமீன் சண்டையின் இறுதி கட்டத்தில் தோல்வி உறுதி என்று தெரிந்த பின்னர் ரோம்மல் தன் படைகளைப் பின்வாங்க உத்தரவிட்டார். பெரும் பலத்துடன் அவரது படைகளை விரட்டி வந்த நேச நாட்டுப் படைகள் விடாது தாக்கின. மேற்குப் பாலைவனப் போர்த் தொடரில் முன்பு நிகழ்ந்த பின்வாங்கல்களைப் போல இம்முறை கட்டம் கட்டமாகப் பின்வாங்க முடியாது என்பதை உணர்ந்த ரோம்மல் நேராக எல் அகீலா அரண்நிலைகளைக்குப் பின்வாங்க முடிவு செய்தார். நவம்பர் 7ம் தேதி மெர்சா மாத்ரூ, 9ம் தேதி சிடி பர்ரானி, 11ம் தேதி ஆலஃபாயா கணவாய் ஆகிய அரண்நிலைகளை அச்சுப் படைகள் காலி செய்தன. நவம்பர் 13ம் தேதி டோப்ருக் நகரம் நேச நாட்டுப் படைகளிடம் வீழ்ந்தது. இதே போல டெர்னா நவம்பர் 15ம் தேதியும் பெங்காசி அதற்கு ஐந்து நாட்கள் கழித்தும் நேச நாட்டுப் படைகளால் கைப்பற்றப்பட்டன.  

மெர்சா பார்கா, எல் அகீலா நிலைகளை அடைந்த ரோம்மலின் படைகள் அவற்றைப் பலப்படுத்தின. முன்பு இரு முறை மேற்கு ஆப்பிரிக்கப் போர்த்தொடரில் நிகழ்ந்தது போல், இம்முறை வேகமாக முன்னேறி ரோம்மலின் படைகளால் எதிர்த்தாக்குதலுக்குள்ளாவதை மோண்ட்கோமரி விரும்பவில்லை. எனவே உடனே எல் அகீலா நிலையைத் தாக்காமல், சில வாரங்கள் தன் படைப்பிரிவுகளுக்கு ஓய்வு கொடுத்தார். கடல் வழியாக எல் அகீலா நிலையின் பின்புறம் படைப்பிரிவுகளை தரையிறங்கச் செய்து அச்சுப் படைகளை சுற்றி வளைக்கத் திட்டமிட்டார். டிசம்பர் 11/12 ம் தேதிகளில் சண்டை மீண்டும் தொடங்கியது. ஆனால் எல் அகீலா சுற்றி வளைக்கப்படும் அபாயத்தை அறிந்த ரோம்மல் லிபியாவை விட்டு தன் படைகளைப் பின்வாங்கி துனிசியாவுக்குச் செல்ல உத்தரவிட்டார். இதனால் எல் அகீலாவில் சிறிய அளவு மோதல்களே ஏற்பட்டன. ஆனால் இத்துட்டன் இரு ஆண்டுகளுக்கு மேலாக லிபியாவில் நடந்த வந்த மோதல்கள் முடிவடைந்தன.

பகுப்பு:1942 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
கச்சிராயர்கள்

**கச்சிராயர்கள்** தமிழ் நாட்டில் காஞ்சிபுரம் அருகே ஆட்சி புரிந்த குறுநில மன்னர்கள். 18 ஆம் நூற்றாண்டைச் சேர்ந்த இவர்கள் பல்லவர்களின் வழி வந்தவர்களாக இருக்கலாம் என சில வரலாற்றாளர்கள் கருதுகிறார்கள். 

திருக்கோளிலிக் கோயில் எனப்படும் திருக்குவளை பிரம்மபுரீஸ்வரர் கோயில் கல்வெட்டில் சோழவளநாட்டு வெண்டாழை வேளுர்க் கூற்றத்திலுள்ள **குலோத்துங்க சோழ கச்சிராயர்** என்பவர் நாள் ஒன்றிற்கு எண்ணெய் உழக்காக நுறு காசை தந்துள்ளார். 

தமிழ்நாட்டின் திருவண்ணாமலை மாவட்டத்தில்  உள்ள போளூர் வட்டம் படைவீட்டில்‌ உள்ள இராசகம்பீர மலையில்‌ அமைந்துள்ள சம்புவராயர்‌ காலத்து நெற்களஞ்சியத்திற்கு மேற்குப்‌ பக்கத்தில்‌ சுனைக்கு வடக்கில்‌, பாறையில்‌ வெட்டப்பட்டக்‌ 15ம்‌ நூற்றாண்டு கல்வெட்டில் திருக்கோவல்லூர்‌ **தெய்வராக்‌ கச்சிராயர்‌ குமாரர்‌ உலகளந்த கச்சிராயர்‌**கோட்டைக்குச்‌ சுற்று மதில்‌ அமைத்துக்‌ கொடுத்தமை பற்றி குறிப்படப்பட்டுள்ளது. 

தஞ்சாவூர் மாவட்டத்தில்  கும்பகோணம் வட்டத்தில் உள்ள திருப்புறம்பியம் சாட்சிநாதேஸ்வரர் கோயில்  கல்வெட்டில் விளந்தையைத்‌ தலைநகராகக்‌ கொண்டு ஆட்சி செய்த **சிருப்பராயர்க்‌ கச்சிராயர்‌** என்ற சிற்றரசர்‌ திருப்புறம்பியமுடைய நாயனார்‌ கோயிலுக்குக்‌ காலைச்‌ சந்தியில்‌ அபிஷேகத்திற்கும்‌ திருவமுதுக்கும்‌ திருநாமத்துக்காணியாக நிலம்‌ வழங்கினார். 

விஜயநகர பேரரசின் நாயக்கர் ஆட்சி காலத்தில் அக்கலராசா என்ற படைத்தளபதி இராமேஸ்வரம் செல்லும்பொழுது நார்த்தாமலை பகுதியில் இருந்த விசெங்கி நாட்டுக் கள்ளர்களை வென்று நார்த்தாமலை கோட்டையில் தங்கியிருந்துள்ளார். அப்பகுதியில் இருந்த **'[[பல்லவராயர்|அக்கச்சி பல்லவராயர்]]**' என்பவர் **கச்சிராயர்** என்ற பட்டமுடைய **[[கள்ளர்]]** வீரரிடம் 'அக்கல் ராஜாவின்' தலையைக் கொய்து வருமாறு பணித்துள்ளார். 

## மேற்கோள்கள்

பகுப்பு:தமிழ் அரச வம்சங்கள்
ஆண்டி பிளவர்

**ஆண்டி பிளவர்** (Andrew "Andy" Flower), பிறப்பு: ஏப்ரல் 28 1968), இங்கிலாந்து அணியின் பயிற்றுனரான இவர் தென்னாபிரிக்கா கெப்ட் டவுனைப் பிறப்பிடமாகக் கொண்டவர் ஆவார்.	 சிம்பாப்வே அணியின் முன்னாள் துடுப்பாட்டக்காரர் ஆவார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:சிம்பாப்வே துடுப்பாட்ட வீரர்கள்
பகுப்பு:துடுப்பாட்டப் பயிற்சியாளர்கள்
பகுப்பு:1968 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
தேனி மாவட்ட சட்டமன்றத் தொகுதிகள்

தேனி மாவட்டத்தில் தொகுதி மறுவரையறைக்குப் பின்பு தேனி சட்டமன்றத் தொகுதி நீக்கம் செய்யப்பட்டது. தற்போது ஆண்டிபட்டி சட்டமன்றத் தொகுதி, பெரியகுளம் சட்டமன்றத் தொகுதி, போடிநாயக்கனூர் சட்டமன்றத் தொகுதி, கம்பம் சட்டமன்றத் தொகுதி ஆகிய நான்கு சட்டமன்றத் தொகுதிகள் உள்ளன.

## ஆண்டிபட்டி சட்டமன்றத் தொகுதி
தேனி மாவட்டத்திலுள்ள சட்டமன்றத் தொகுதியில் இது ஒரு பொதுத் தொகுதி ஆகும். இத் தொகுதியில் தேனி மாவட்டத்தின் ஆண்டிபட்டி தாலுகா பகுதி முழுமையாகவும், உத்தமபாளையம் தாலுகா வின் கீழக்கூடலூர், நாராயணத்தேவன்பட்டி மற்றும் வண்ணாத்திப்பாறை (ஆர்.எப்) வருவாய்க் கிராமங்கள், காமயக்கவுண்டன்பட்டி (பேரூராட்சி), கூடலூர் (நகராட்சி) மற்றும் ஹைவேவிஸ் (பேரூராட்சி) ஆகிய பகுதிகளும் இடம் பெற்றுள்ளன.

## பெரியகுளம் சட்டமன்றத் தொகுதி
தேனி மாவட்டத்திலுள்ள சட்டமன்றத் தொகுதியில் இது ஒரு தாழ்த்தப்பட்டவர்களுக்கான தனித் தொகுதி ஆகும். இத்தொகுதியில் தேனி மாவட்டத்தின் பெரியகுளம் தாலுகா பகுதி முழுமையாகவும், தேனி தாலுகா பகுதியில் ஊஞ்சாம்பட்டி வருவாய்க் கிராமமும், தேனி- அல்லிநகரம் (நகராட்சி)ப் பகுதி முழுமையாகவும் இடம் பெற்றுள்ளன.

## போடிநாயக்கனூர் சட்டமன்றத் தொகுதி
தேனி மாவட்டத்திலுள்ள சட்டமன்றத் தொகுதியில் இது ஒரு பொதுத் தொகுதி ஆகும். இத்தொகுதியில் தேனி மாவட்டத்தின் போடிநாயக்கனூர் தாலுகா பகுதி முழுமையாகவும், தேனி தாலுகாவில் கொடுவிலார்பட்டி, கோவிந்தநகரம், தாடிச்சேரி, தப்புக்குண்டு, உப்பார்பட்டி, கோட்டூர், சீலையம்பட்டி, பூமலைக்குண்டு மற்றும் ஜங்கால்பட்டி வருவாய்க் கிராமப் பகுதிகளும், பழனிசெட்டிபட்டி (பேரூராட்சி) மற்றும் வீரபாண்டி (பேரூராட்சி) பகுதிகளும், உத்தமபாளையம் தாலுகாவில் பொட்டிபுரம், சங்கரபுரம், பூலாநந்தாபுரம்,  மற்றும் புலிகுத்தி வருவாய்க் கிராமப் பகுதிகளும், குச்சனூர் (பேரூராட்சி) மற்றும் மார்க்கையன்கோட்டை (பேரூராட்சி) பகுதிகளும் இடம் பெற்றுள்ளன.

## கம்பம் சட்டமன்றத் தொகுதி

தேனி மாவட்டத்திலுள்ள சட்டமன்றத் தொகுதியில் இது ஒரு பொதுத் தொகுதி ஆகும். இத்தொகுதியில் தேனி மாவட்டத்தின் உத்தமபாளையம் தாலுகாவில் தேவாரம், தே.மீனாட்சிபுரம், பண்ணைப்புரம், உத்தமபாளையம், மல்லிங்காபுரம், கோகிலாபுரம் இராயப்பன்பட்டி, அழகாபுரி, முத்துலாபுரம், சின்னஓவுலாபுரம், எரசக்கநாயக்கனூர், கன்னிசேர்வைபட்டி, எரசக்கநாயக்கனூர் மலை, வேப்பம்பட்டி மற்றும் சீப்பாலக்கோட்டை வருவாய்க் கிராமப் பகுதிகளும், தேவாரம் (பேரூராட்சி), பண்ணைப்புரம் (பேரூராட்சி), கோம்பை (பேரூராட்சி), உத்தமபாளையம் (பேரூராட்சி), அனுமந்தன்பட்டி (பேரூராட்சி), க.புதுப்பட்டி (பேரூராட்சி), கம்பம் (நகராட்சி), சின்னமனூர் (நகராட்சி) மற்றும் ஓடைப்பட்டி (பேரூராட்சி) பகுதிகளும் இடம் பெற்றிருக்கின்றன.
அழகன்குளம்

**அழகன் குளம்** (ஆங்கிலம் : Alagankulam)  தமிழ்நாட்டில்,  இராமநாதபுரம் மாவட்டம்,  இராமநாதபுரம் வட்டம்,   மண்டபம் ஊராட்சி ஒன்றியத்தில் உள்ள அழகன்குளம் ஊராட்சியில் அமைந்த  கிராமம் ஆகும்.

## வரலாறு
அழகன்குளம், பாண்டியர்களின் ஒரு  துறைமுக நகராகவும் விளங்கியது; மன்னராட்சி நடைபெற்ற இப்பகுதியின் பெயர் அழகாபுரி ஆகும். பின்னர் மருவி அழகன்குளம் என்றும் அழைக்கப்பட்டு வருகின்றது. மன்னர் வாழ்ந்ததற்கு சான்றாக மன்னரின் கோட்டை சிதிலமடைந்து, மண்ணில் புதைந்துள்ளது, புதையுண்ட பகுதி மேடாக காட்சியளிக்கப்படுகிறது. கடந்த 15 ஆண்டுகளுக்கு முன்னர் தொல்லியல் துறையினரால் மன்னரின் வாள், கேடயம், பொற்காசுகள் கண்டுபிடிக்கப்பட்டுள்ளன.

## அமைவு

இராமநாதபுரத்தின் கிழக்கே அமைந்த்துள்ள இப்பகுதியின் புவியியல் அமைவு 9°21'17"N   78°58'9"E ஆகும்.வடக்கே பாக் நீரிணையும் தெற்கே வைகை ஆறும் எல்லையாக உள்ளது. கிழக்கே வைகை முகத்துவாரமும், மேற்கே பனைக்குளம் கிராமமும் அமைந்துள்ளது. தேசிய நெடுஞ்சாலை 49 உடன் நதிப்பாலம் மூலமாக இக்கிராமம் இணைக்கப்பட்டுள்ளது.

## மக்கள்
சுமார் 6000 அதிகமாக மக்கள் வாழ்கிறார்கள், இங்குள்ள மக்களின் தொழில் விவசாயம் மற்றும் அரபு நாடுகளில் பணி புரிபவர்கள்.

## இ-சேவை
அரசின் மானியம்,ஊக்கதொகை, சான்றிதழ்கள் பெற  கூட்டுறவு வங்கி அருகில் இசேவை மையம் செயல்படுகின்றது

## சிறப்பு
இங்கு ஊராட்சி மன்ற தலைவர்கான தேர்தல் இதுவரை நடைபெற்றதில்லை, 5 வருடம் இந்துக்கள் சார்பாக அடுத்த 5 வருடம் இஸ்லாமியர்கள் சார்பாகவும் தேர்ந்தெடுக்க படுகிறார்கள். மதநல்லிணக்கத்திற்கு இந்த ஊர் இந்தியாவிற்கே ஒரு முன்னுதாரனமாக இருக்கின்றது.

அழகை பீச் என்றழைக்கபடும் அழகன்குளம் கடற்கரை இவ்வூரின் தனிச்சிறப்பு.

விருந்தினர்களை உபசறிப்பதில் அழகை மக்கள் ஒருபடி மேல் என்றே கூறலாம்.
அதற்கு சான்று முஸ்லிம் பொதுஜன சங்கத்தில் பசும்பொன் தேவர் ஐயா, இராஜாஜி ஐயா அவர்கள் வருகை தந்தபோது கைபட எழுதிய வாழ்த்து மடல்கள் இன்றளவும் சங்கத்தினர்களால் பாதுகாக்கப்பட்டு வருகின்றது.

## தொழில்

பண்டைய காலம் தொட்டே வெற்றிலை கொடிக்கால், மீன்பிடி மற்றும்,கடல் வாணிபமே நிகழ்ந்துள்ளது.மலேசியா, இலங்கை போன்ற நாடுகளுக்கு வாணிப தொடர்பு இருந்துள்ளது.தற்போது வளைகுடா நாடுகள் மற்றும் கிழக்காசிய நாடுகளில் பலர் பணி புரிகின்றனர். இப்பகுதியில் விளையும் வெற்றிலை மாவட்ட அளவில் புகழ் பெற்றதாகும்.விவசாயமும் நடைபெறுகின்றது.

## போக்குவரத்து
பெரும்பாலும் பேருந்து போக்குவரத்தே பயன்படுகிறது. இது தவிர மகிழுந்து போக்குவரத்தும் உள்ளது.

## கல்வி

இங்குள்ள பலரும் மருத்துவம், பொறியியல், வழக்குரைஞர்களாகவும் மலேசியாவிலும் பணிபுரிகின்றனர். கல்விக்கு இங்கு இஸ்லாமிய பாடசாலைகளான அல்மதரசத்துல் ரஷீதிய்யா,அஸ்ரஃபுல் உலூம் என்னும் ஹிப்லு மதரஸாவும் உள்ளது. புதையுண்ட கோட்டையின் மேட்டுப்பகுதியில் அரசு மேல்நிலைப்பள்ளி அமைந்துள்ளது. தனியாரின் நஜியா மெட்ரிக் மேல்நிலைப்பள்ளியும், நபீசா அம்மாள் நர்சரிப்பள்ளியும் அமைந்துள்ளன. ஒரு அரசு தொடக்கப்பள்ளியும் அமைந்துள்ளது.

## விழாக்கள்
இந்துக்களின் வைகாசி விசாகம், இஸ்லாமியப் பெருநாள்களும், மதரஸா மாணவர்களின் குர்ஆன் ஓதும் போட்டி, மீலாது விழா ஆகியவை பிரபலம்.

## மேற்கோள்கள்

## வெளி இணைப்புகள்
* விக்கிமேப்பியாவில் அழகன்குளம் அமைவிடம்
பகுப்பு:இராமநாதபுரம் மாவட்டத்திலுள்ள கிராமங்கள்
பகுப்பு:பாண்டியர் துறைமுகங்கள்
வாடாப் பிரமந்தன்

**வாடாப் பிரமந்தன்** சங்ககாலப் புலவர்களில் ஒருவர். குறுந்தொகை 331 எண்ணுள்ள ஒரே ஒரு பாடல் இவர் பாடியதாகச் சங்கநூல் கொகுப்பில் காணப்படுகிறது.

## பாடல் சொல்லும் செய்தி
தலைவன் பொருள் தேடச் செல்லவிருப்பதைத் தலைவி தெரிந்துகொண்டு வாடியிருக்கிறாள். தோழி தலைவியைத் தேற்றுகிறாள்:

மாந்தளிர் போன்ற உன் மேனியைப் பசக்கும்படி விட்டுவிட்டுச் செல்ல அவருக்கு என்ன அந்தப் பொருள் சிறந்ததா? இல்லை. எனவே பிரியமாட்டார். நீர் இல்லாமல் மூங்கிலே வாடிப்போயிருகிறதாம். அங்கு வம்பலரைக் கொன்று சாய்க்கும் யானைகள் இருக்குமாம். அங்குள்ள மறவர் கூட்டமாகச் சேர்ந்து அம்பு எய்தாலும் அது பொருட்படுத்தாதாம். இந்த வழியிலா செல்வார்? செல்லமாட்டார், என்கிறாள் தோழி.

பகுப்பு:சங்கப் புலவர்கள்
அப்சரோன்

**அப்சரோன்**(English: Absheron, ) குடாநாடு அசர்பைஜான் நாட்டிலுள்ள ஒரு பிரதேசமாகும். அசர்பைஜான் தலைநகரமான பாக்கு மற்றும் சும்காயிற், கிர்டாலன் நகரங்கள் இப்பிரதேசத்தில் அமைந்துள்ளன.

இது பாக்கு, சும்காயிற் மற்றும் அப்சரோன் மாவட்டம் ஆகிய மாவட்டங்களை உள்ளடக்கிய பிரதேசமாகும்.

இக்குடாநாடு கஸ்பியன் கடலினுள் கிழக்குமுகமாக 37 மைல்கள்(60 கி.மீ) நீள்கின்றது. இது அதிகபட்சமாக 19 மைல்கள்(30 கி.மீ) அகலமுடையது.

## மேற்கோள்கள்

பகுப்பு:அசர்பைஜான்
தேனி - அல்லிநகரம் வாரச்சந்தை

தேனி - அல்லிநகரம் நகராட்சிக்குச் சொந்தமான **தேனி - அல்லிநகரம் வாரச்சந்தை** தமிழ்நாட்டின் இரண்டாவது மிகப்பெரிய வாரச்சந்தை என்று தேனி - அல்லிநகரம் நகராட்சி இணைய தளம் கூறுகிறது.  இந்த வாரச்சந்தையில் காய்கறிகள், பழங்கள், வீட்டு உபயோகப் பொருட்கள், ஆடு, மாடு, கோழி விற்பனை என்று இந்த வாரச்சந்தையில் அனைத்துப் பொருட்களையும் வாங்கிக் கொள்ளலாம். இந்த வாரச்சந்தை ஞாயிற்றுக்கிழமைகளில் நடைபெறுகிறது. இந்த சந்தை வியாழன் மற்றும் ஞாயிற்றுக்கிழமைகளில் நடைபெறுகிறது. தேனி மாவட்டத்திலிருக்கும் பிற ஊர்களிலிலிருந்தும், அருகிலுள்ள திண்டுக்கல், மதுரை மாவட்டங்களிலிருந்தும் கேரள மாநிலத்தின் இடுக்கி மாவட்டப் பகுதிகளிலிருந்தும் வணிகர்கள் தங்களுக்குத் தேவையான பொருட்களை வாங்கிச் செல்கின்றனர். இதனால் தேனி நகரில் அரசு நிர்வாக அமைப்புகள் தவிர வணிக நிறுவனங்கள் அனைத்தும் ஞாயிற்றுக்கிழமையை வேலை நாளாகவும், புதன்கிழமையைப் பொது வார விடுமுறை நாளாகவும் கொண்டுள்ளன. 

பகுப்பு:தேனி மாவட்டம்
பகுப்பு:சந்தைகள்
ஹரிசரண்

**ஹரிசரண்** (*Haricharan*) தமிழ்த் திரைப்படப் பின்னணிப் பாடகர் ஆவார். இவர் தமிழ், மலையாளம், கன்னடம், தெலுங்கு ஆகிய மொழித் திரைப்படங்களிலும் பாடல்கள் பாடி வருகிறார். இவர் தன் பதினேழாவது அகவையில் 2004ஆம் ஆண்டு வெளிவந்த காதல் திரைப்படத்தின் மூலம் அறிமுகமானார். இவரை அறிமுகம் செய்தவர் ஜோஷ்வா ஸ்ரீதர்  ஆவார். அரங்கேற்ற திரைப்படத்தில் மூன்று பாடல்கள் பாடியுள்ளார். 2005இல் காதல் திரைப்படத்தில் இவர் பாடிய "உனக்கென இருப்பேன்" பாடல் தேசிய திரைப்பட விருதுகளுக்கு பரிந்துரைக்கப்பட்டது. 2010இல் பையா திரைப்படத்திற்காக யுவன் ஷங்கர் ராஜா இசையமைத்த " துளி துளி " என்ற பாடலைப் பாடிய பின் இவர் பிரபலமானார். யுவன் சங்கர் ராஜாவின் இசையில் நிறைய பாடல்கள் பாடியுள்ளார்.

## வாழ்க்கைக் குறிப்பு
ஹரிசரண் சென்னையைச் சேர்ந்த தமிழ் இசைக் குடும்பத்தில் பிறந்தார். இவருடைய தாத்தா பி. எஸ். கணபதி 1960களில் "ஆலாபனா" என்ற பெயரில் ஒலிவாங்கி இல்லாத கருநாடக இசை நிகழ்ச்சிகளின் அமைப்பாளராக இருந்தார். இவருடைய பாட்டி ஸ்ரீமதி அலமேலு கணபதி கணிதத்தில் தேசிய விருது பெற்றவரும், 35 ஆண்டுகளுக்கும் மேலாக கல்வித்துறையில் பணியாற்றியவரும் ஆவார். ஹரிசரணின் தந்தை ஜி. சேசாத்ரி அகில இந்திய வானொலிக் கலைஞராகவும் வங்கி ஊழியராகவும் இருக்கிறார். இவரின் தாயார் லதா பி. எஸ். மேனிலைப்பள்ளியின் நூலக ஆசிரியர் ஆவார். ஹரிசரண் தனது ஏழு வயதிலேயே கர்நாடக இசையை சேது மகாதேவன், கே. வி. நாராயணசுவாமி, டி. எம். பிரபாவதி, பி.எஸ்.நாராயணசாமி ஆகியோரிடமிருந்து கற்றார்.

ஹரிசரண் 2014 இல் வெளிவந்த கோச்சடையான் திரைப்படத்தில் ஏ. ஆர். ரகுமான் இசையமைத்த * மாற்றம் ஒன்றுதான்* பாடலை இரசினிகாந்துடன் இணைந்து பாடினார்.

## பாடிய சில பாடல்கள்

## மேற்கோள்கள்

## வெளி இணைப்புகள்
*  Successful note   

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
திருநங்கையர் நாள்

திருநங்கைகளின் சமூகப் பாதுகாப்பைக் கருதி, அவர்களின் சிறப்பை வலியுறுத்தும் வகையில், ஒவ்வொரு ஆண்டும் ஏப்ரல் 15 ஆம் நாளை **திருநங்கையர் நாள்** எனக் கொண்டாட தமிழக அரசு மார்ச் 11, 2011 அன்று அரசாணை பிறப்பித்தது.   ஏப்ரல் 15, 2008 ஆம் ஆண்டு தமிழக அரசால் திருநங்கைகளுக்கு என தனி நலவாரியம் ஒன்று அமைக்கப்பட்டது. திருநங்கைகளைச் சிறப்பிக்கும் வகையில் இந்நலவாரியம் அமைக்கப்பட்ட நாளை திருநங்கைகள் நாளாக அறிவிக்க வேண்டும் என்ற திருநங்கைகளின் கோரிக்கையை ஏற்று தமிழக அரசு இவ்வறிவிப்பை வெளியிட்டது.

## மேற்கோள்கள்


பகுப்பு:திருநங்கை
பகுப்பு:தமிழ்நாட்டின் சிறப்பு நாட்கள்
பகுப்பு:ந.ந.ஈ.தி
இந்திய மாநில மற்றும் பிரதேசங்களின் மனித வளர்ச்சி சுட்டெண் தரவரிசைப் பட்டியல்

இது மனித வளர்ச்சிச் சுட்டெண் அடிப்படையில் இந்தியாவின் மாநில மற்றும் பிரதேசங்களின் பட்டியலாகும். இந்தியாவின் தேசிய மனித வளர்ச்சிச் சுட்டெண் 2008 ஆம் ஆண்டு 0.467 ஆகும். இது 2010 ஆண்டு 0.519 என்று வளர்ச்சி கண்டது. ஐநா வளர்ச்சித் திட்டம் 2018 ஆம் ஆண்டு  இது 0.647 என்று வளர்ச்சி கண்டதாக அறிவித்துள்ளது.

2005 ஆம் ஆண்டு படி மனித வளர்ச்சிச் சுட்டெண் வரிசையில் இந்திய மாநிலங்களிலேயே கேரளம் முதலாவதாகவும், யூனியன் பிரதேசங்களில் சண்டிகர் முதலாவதாகவும் உள்ளன.
 

## 2018 ஆண்டிற்கான புள்ளி விவரங்கள்
2018 ஆம் ஆண்டிற்கான மனித மேம்பாட்டுச் சுட்டெண்.

|}

## 2005 ஆண்டிற்கான புள்ளி விவரங்கள்

## மாற்ற ஆய்வு
முந்தய இந்திய மனித வளர்ச்சி சுட்டெண் ஆய்வறிக்கையுடன் 2005 ஆய்வறிக்கையை ஒப்பிடுகையில் இந்தியாவின் பல பகுதிகள் முன்னேறம் அடைந்துள்ளன என்பது புலனாகிறது.


Image:1981nian Yindu Renlei Fazhan Zhishu.png|தேசிய மனித வளர்ச்சி அறிக்கை 1981(1981 தரவு)
Image:1991nian Yindu Renlei Fazhan Zhishu.png|தேசிய மனித வளர்ச்சி அறிக்கை 1991(1991 தரவு)
Image:2001nian Yindu Renlei Fazhan Zhishu.png|தேசிய மனித வளர்ச்சி அறிக்கை 2001(2001 தரவு) 
Image:2005nian Yindu Renlei Fazhan Zhishu.png|மாநில அளவு மக்கள்தொகை கணக்கெடுப்பு மற்றும் புள்ளிவிவர அறிக்கை, 2008(2005 தரவு)


## References

*மேகாலயா தேசிய மனித வளர்ச்சி அறிக்கை 2008 (p.&nbsp;23)
*2001 தேசிய மனித வளர்ச்சி அறிக்கை 

## இவற்றையும் காண்க
* மனித வளர்ச்சி சுட்டெண்ணின் படி நாடுகளின் பட்டியல்

பகுப்பு:மனித வளர்ச்சிச் சுட்டெண்
பகுப்பு:இந்தியாவில் மாநிலவாரியாக பொருளாதாரம்
அமெரிக்கோ (பாடகர்)

**டொமிங்கோ ஜானி வேகா உர்சுவா** (Domingo Jonhy Vega Urzúa, திசம்பர் 24, 1977, அரிகா, சிலி), அல்லது பரவலாக **அமெரிக்கோ** , ஓர் சிலி நாட்டுப் பாடகர். மெதுவான தாளகதியில் அமைந்த பொலேரோ என்ற இலத்தீனிய இசைவகைப் பாடகரான மெல்வின் "கோரோசோன்" அமெரிக்கோவிற்கும் அவருடன் இணைந்திசைப் பாடும் மனைவியார் மெர்சிலா டோல்டோவிற்கும் மகனாகப் பிறந்தவர். அமெரிக்கோ யி லா நியூவா அல்ஜீரியா என்ற இசைக்குழுவில் முதன்மைப் பாடகராக ஆனபிறகு பரவலாக அறியப்பட்டார்.

## இசைத்தட்டு வரலாறு
### இசைத்தள பாடல்தொகுப்புகள்
; *லா நியூவா அல்ஜீரியா* குழுவினருடன்
* *அசி யே * (மே 15, 2008 வெளியீடு; உயர்ந்த தரவரிசை #2 சிலி)
* *அ மோரிர்* (அக்டோபர் 25, 2008 வெளியீடு; உயர்ந்த தரவரிசை #1 சிலி)

### தனியே
; *லா நியூவா அல்ஜீரியா* குழுவினருடன்
* *எல் எம்ப்ரூயோ (El Embrujo)* (#1 சிலி)
* *ட்ராய்சியோனேரா (Traicionera)* (#9 சிலி)
* *(டே வாசு)* (#2 சிலி)
* *கே லெவாந்த் லா மனோ (Que Levante La Mano)* (#3 சிலி)

## வெளியிணைப்புகள்
* அலுவல்முறை இணையதளம்  (இசுப்பானியத்தில்)

பகுப்பு:சிலி மக்கள்
பகுப்பு:1977 பிறப்புகள்
பகுப்பு:வாழும் மக்கள்
பாலைவனச்சோலை

**பாலைவனச்சோலை** பாலைவனத்தில் உள்ள நீர் நிலையாகும். நிலத்தடி நீர், நிலகீழ் நதிகள், இயற்கையாய் ஏற்படும் நில அழுத்தத்தால் மேல் எழும்பும் போது பாலைவனச்சோலைகள் உருவாகின்றன. அல்லது அபூர்வமாக பெய்யும் சிறு மழையால் பாறையில் இருந்து கசியும் நீர் பாறைகளுக்கு இடையே தேங்கி நிலத்தடி நீர்மட்டத்தை உயரவைப்பதாலும் பாலைவனச்சோலைகள் உருவாகின்றன. எல்லா வகை நீர் நிலைகளும் புலம் பெயருகின்ற பறவைகள் தங்கள் இடப்பெயர்ச்சியின் போது இளைப்பாற பயன்படுத்துவதால் பறவைகளின் எச்சங்கள் ஊடாக வரும் விதைகள், நீர்  நிலைகளின் அருகே சோலையாய் வளருவதால் பாலைவனச்சோலைகள் உருவாகின்றன.

பகுப்பு:நிலவியல்
பகுப்பு:நீர்நிலைகள்
கண்டீரம்

thumb|200px|left|Kandelmund toda 1837.கண்டல்மண்டு = கண்டல் ஈரம்
thumb|200px|right|நீலகிரி மலைத் தொடர்

**கண்டீரம்** என்பது சங்கப் பாடல்களில் குறிப்பிடப்பட்டுள்ள ஒரு மலை. இது தற்கால நீலகிரி மலைகளுள் ஒன்று. ஈரம் கண்டு கண்டாகக் கிடக்கும் மலை கண்டீரமலை (பனிக்கட்டிக் கண்டுகள் கிடக்கும் மலை). இதன் சங்ககால அரசன் கண்டீரக்கோப் பெருநள்ளி. இவன் வேட்டுவ குலத்தை சார்ந்தவன் . இவனை வன்பரணர் பாடியுள்ளார். (புறம் 148, 149, 150)

தோட்டி நளிமலை நாடன் என்று போற்றப்படும் அரசன் நள்ளி. தோட்டி இப்போது தொட்டபெட்டா என்னும் பெயர் பூண்டு விளங்குகிறது. இவன் வல்வில் வேட்டுவன் என்று போற்றப்படுகிறான். (புறநானூறு 150)

பகுப்பு:சங்க காலப் புவியியல்
பகுப்பு:இளையர்
அதர்வா

**அதர்வா** (7 மே 1989 என்பவர் தமிழ்நாட்டை சேர்ந்த திரைப்பட நடிகர் ஆவார். இவர் 2010 ஆம் ஆண்டு முதல் பாணா காத்தாடி (2010), முப்பொழுதும் உன் கற்பனைகள் (2012), பரதேசி (2013) போன்ற பல திரைப்படங்களில் நடித்துள்ளார். இவர் பிரபல முன்னாள் நடிகர் முரளியின் மகன் ஆவார். 2013 ஆம் ஆண்டு சிறந்த நடிகருக்கான பிலிம்பேர் விருது வென்றுள்ளார் என்பது குறிப்பிடத்தக்கது.

## பிறப்பும் வளர்ப்பும்
அதர்வா 7 மே 1989 ஆம் ஆண்டு தமிழ்நாட்டில் கன்னட குடும்பத்தில் திரைப்பட நடிகர் முரளி மற்றும் சோபனா தம்பதியருக்கு இரண்டாவது குழந்தையாக சென்னையில் பிறந்தார். இவருக்கு காவ்யா என்ற அக்காவும், ஆகாஷ் என்ற தம்பியும் உள்ளார்கள். இவரின் தாத்தா **எஸ். சித்தலிங்கையா**  என்பவர் முன்னாள் கன்னடத் திரைப்பட இயக்குநர் மற்றும் தயாரிப்பாளர் ஆவார்

## திரைப்பட வாழ்க்கை
2009 இல் **பத்ரி வெங்கடேஷ்** இயக்கிய பாணா காத்தாடி என்ற திரைப்படத்தில் கதாநாயகனாக அறிமுகமானார். இவருக்கு ஜோடியாக சமந்தா நடித்துள்ளார். இந்தத் திரைப்படம் 2010 ஆம் ஆண்டு வெளியாகி நல்ல வரவேற்பைப் பெற்றது. மற்றும் இவரின் நடிப்பு பலரால் அவதானிக்கப்பட்டது. 2012 ஆம் ஆண்டு காதல் பரபரப்பூட்டும் திரைப்படமான முப்பொழுதும் உன் கற்பனைகள் என்ற திரைப்படத்தில் நடித்துள்ளார். இந்தத் திரைப்படம் 100 நாட்கள் வெற்றிகரமாக திரையிடப்பட்டது. 2012 ஆம் ஆண்டு கேன்ஸ் திரைப்பட விழா வில் திரையிடப்பட்டது.

2013 ஆம் ஆண்டு இவருக்கு மிகப்பெரிய படமாக பாலா இயக்கிய பரதேசி திரைப்படம் அமைந்தது. இந்த திரைப்படத்தில் நடித்ததற்காக சிறந்த நடிகருக்கான பிலிம்பேர் விருது உட்பட பல விருதுகளை வென்றார். அதைத் தொடர்ந்து இரும்புக் குதிரை (2014), சண்டி வீரன் (2015), கணிதன் (2016), ஜெமினிகணேசனும் சுருளிராஜனும் (2017) போன்ற திரைப்படங்களில் நடித்துள்ளார். இவர் நடித்த சண்டி வீரன் என்ற திரைப்படம் வசூல் ரீதியாக இவருக்கு நல்ல வரவேற்பைப் பெற்றது. 2018 ஆம் ஆண்டு நடிகை நயன்தாரா உடன் இணைத்து இமைக்கா நொடிகள் என்ற திரைப்படத்தில் நடித்துள்ளார்.

## திரைப்படங்கள்

## விருதுகள் மற்றும் பரிந்துரைகள்

## மேற்கோள்கள்

## வெளி இணைப்புகள்
* 
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகர்கள்
பகுப்பு:சென்னை நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் திரைப்பட நடிகர்கள்
கதிர்பாரதி

150px|கவிஞர் கதிர்பாரதி|thumb

**கதிர்பாரதி** என்கிற பெயரில் கவிதை, விமர்சனம், கட்டுரை எழுதிவரும் ஆ.**செங்கதிர்ச்செல்வன்** தமிழ்க் கவிஞர் ஆவார். இவர் தஞ்சாவூர் மாவட்டத்தைச் சேர்ந்தவர். `ஆனந்த விகடன்` நிறுவனத்தின், `விகடன் பிரசுர`த்தில் உதவி ஆசிரியராகவும், `கல்கி`, `ஆனந்த விகடன்` வார இதழ்களில் தலைமை உதவி ஆசிரியராகப் பணிபுரிந்தவர். `விகடன் தடம்` இலக்கியப் மாதப் பத்திரிகையில் ஆசிரியர் குழுவில் பணிபுரிந்தவர். தற்போது கலர்ஸ் தொலைக்காட்சியில் புனைவுப் பிரிவில் மேற்பார்வை தயாரிப்பாளராகப் பணிபுரிகிறார்.

இவரது முதல் கவிதை கணையாழி இதழில் பிரசுரமானது. அதன்பிறகு கல்கி, ஆனந்த விகடன், கணையாழி, காலச்சுவடு, உயிர்மை, உயிர் எழுத்து, யுகமாயினி, சௌந்தரசுகன், அகநாழிகை போன்ற அச்சிதழ்களிலும், உயிரோசை, சிக்கிமுக்கி, பனிமுலை, அகழ், ஓலைச்சுவடி, வாசகசாலை போன்ற மின்னிதழ்களிலும் வெளியாகியுள்ளன. இன்சொல் பதிப்பகத்தின் நிர்வாக அதிகாரியாக இருக்கிறார். இலக்கிய நிகழ்ச்சிகளில் கலந்துகொண்டு, சொற்பொழிவு, விமர்சன உரைகள் ஆற்றிவருகிறார்.

இவரது கவிதைகள் கேரளா கோழிக்கோடு பல்கலைக்கழகத்தில் எம். ஏ தமிழ் பயிலும் மாணவர்களுக்குப் பாடமாக இருந்தது. தஞ்சாவூர் குந்தவை நாச்சியார் பெண்கள் கல்லூரியிலும் சில கவிதைகள் முதல் - இரண்டாமாண்டு மாணவர்களுக்குப் பாடத்திட்டத்தில் இருந்தது. இவரது கவிதைப் புத்தகங்களின் விற்பனை உரிமை டிஸ்கவரி புக் பேலஸ் நிறுவனத்துக்கு வழங்கப்பட்டுள்ளது.

## புத்தகங்கள்

# மெசியாவுக்கு மூன்று மச்சங்கள் (2012) 
# ஆனந்தியின் பொருட்டு தாழப் பறக்கும் தட்டான்கள் (2016)
# உயர்திணைப் பறவை (2020)
# அம்மாவை மனைப்பாம்பு பார்த்துக்கொண்டிருந்தது (நாதன் பதிப்பகம், 2024)

## விருதுகள்
## மெசியாவுக்கு மூன்று மச்சங்கள்
(முதல் இரண்டு பதிப்புகள் `புதுஎழுத்து பதிப்பகம்` வெளியீடா வந்த இந்தப் புத்தகம் 3ஆம் பதிப்பு `சால்ட் பதிப்பகம்` வெளியீடாகவும், 4ஆம் பதிப்பு `இன்சொல் பதிப்பகம்` வெளீடாகவும் வந்துள்ளது)
*சாகித்திய அகாதமி யுவபுரஸ்கார் விருது - 2013. 
* தமிழ்நாடு கலை இலக்கிய பெருமன்றம்படைப்பிலக்கிய விருது - 2013.
* எழுத்தாளர் ஜெயந்தன் படைப்பிலக்கிய விருது - 2013.
* கனடா தமிழ் இலக்கியத் தோட்டம் விருது - 2014.
* களம்புதிது கவிதை விருது - 2014.

## ஆனந்தியின் பொருட்டு தாழப் பறக்கும் தட்டான்கள்
(உயிர்மை பதிப்பகம் வெளியாக முதல் பதிப்பு கண்ட இந்தப் புத்தகம் , இரண்டாம் பதிப்பு இன்சொல் பதிப்பக வெளியீடாக வந்துள்ளது)

* உயிர்மை சுஜாத கவிதை விருது - 2016
* வாசகசாலை கவிதை விருது - 2016

## உயர்திணைப் பறவை
(இன்சொல் பதிப்பகம் வெளியீடு)

* தமிழ்நாடு அரசின் தமிழ்வளர்ச்சி & செய்தித் துறை விருது - 2020
* எழுச்சித் தமிழர் கலை இலக்கிய விருது - 2020
* டாகடர் ஜி. ஆர். தாமோதரன் இலக்கியப் பரிசு - 2020
* படைப்பு குழுமக் கவிதை விருது - 2020
* சௌமா இலக்கிய விருது - 2021

## இணையம்
www.yavvanam.blogspot.com

இதில் இவரது கவிதைகள், கவிதைகள் குறித்த விமர்சனங்கள், புத்தக அறிமுகங்கள், கவிதைகள், இன்னும் பிற இலக்கிய கட்டுரைகள் உள்ளன.

## மேற்கோள்கள்

பகுப்பு:தமிழகக் கவிஞர்கள்
பகுப்பு:சாகித்திய அகாதமி இளம் எழுத்தாளர் விருது பெற்றோர்
பகுப்பு:வாழும் மக்கள்
பகுப்பு:தஞ்சாவூர் மாவட்ட மக்கள்
மொஹம்மது நிசார்

**ஹாமிது லெப்பே மொஹம்மது நிசார்**: பிறப்பு மே 25, 1948 எச். எல். எம். நிசார், உடுநுவரை நிசார், உ. நிசார் ஆகிய புனைப்பெயர்களில் எழுதிவரும் இவர், சிறுவர் இலக்கியம் படைப்பதில் ஆர்வம் காட்டிவரும் எழுத்தாளராவார்.
## வாழ்க்கைக்  குறிப்புகள்
கண்டி மாவட்டத்தைச் சேர்ந்த உடுநுவரை முருதகஹமுல எனுமிடத்தில், ஹாமிது லெப்பே, செ. ஹவ்வா உம்மா தம்பதியினரின் புதல்வராகப் பிறந்த இவர், உடுநுவரை டி. பி. விஜயதுங்க தேசிய பாடசாலை, கம்பளை சாஹிரா தேசிய பாடசாலை, கம்பளை விக்கிரமபாகு தேசிய பாடசாலை ஆகியவற்றின் பழைய மாணவராவார். இவரின் மனைவி எம். ஆர். எஸ். முபீதா. இவரும் ஓய்வுபெற்ற கணித ஆசிரியை. இத் தம்பதியினருக்கு அஹமட் ரிஸ்னி, பாத்திமா முபீனா, ரிஸ்னியா, பாத்திமா சம்ரா ஆகிய பிள்ளைகளுளர்.

## இலக்கியத் துறை ஈடுபாடு
கற்கும் காலத்திலிருந்தே வாசிப்புத்துறையிலும், இலக்கியத் துறையிலும் ஆர்வமிக்கவராகக் காணப்பட்ட இவரின் கன்னியாக்கம் 1979ஆம் ஆண்டு தினகரன் வாரமஞ்சரியில் “உலக சாதனை” எனும் பெயரில் பிரசுரமானது. அதிலிருந்து நூற்றுக்கணக்கான சிறுகதைகள்,  சிறுவர் கதைகள், கவிதைகள் போன்றவற்றை இவர் எழுதியுள்ளார். இவரின் இத்தகைய ஆக்கங்கள் தினகரன், தினக்குரல், சுடரொளி, நவமணி, தினபதி, சிந்தாமணி போன்ற தேசிய பத்திரிகைகளிலும் பல்வேறு சஞ்சிகைகளிலும் பிரசுரமாகியுள்ளன. அத்துடன், இலங்கை ஒலிபரப்புக் கூட்டுத்தாபனத்தின் சில நிகழ்ச்சிகளிலும் ஒலிபரப்பாகியுள்ளன.
## எழுதியுள்ள நூல்கள்
இதுவரை இவர் ஆறு நூல்கள்களை எழுதி வெளியிட்டுள்ளார். 
*கனவுப் பூக்கள் 		
*ஓயாத அலைகள்
*நட்சத்திரப் பூக்கள் 	
*வெந்நிலா
*மலரும் மொட்டுக்கள் 	
*சிறகு விரி
மேலே குறிப்பிட்ட முதல் இரு நூல்களும் கவிதை நூல்களாகும். அடுத்த நான்கு நூல்களும் சிறுவர்களை மையமாக வைத்து சிறுவர்களுக்காக எழுதப்பட்ட சிறுவர் பாடல்களாகும். மேற்குறிப்பிட்ட நூல்கள் முறையே 2005, 2007, 2006, 2007, 2007, 2008 ஆகிய ஆண்டுகளில் வெளிவந்தன.
## பெற்ற விருது
* கலாபூஷணம் 2008
## ஆதாரம்
* இவர்கள் நம்மவர்கள்- பாகம் 05 - கலாபூஷணம் புன்னியாமீன் (பக்கம் 146-148) 

பகுப்பு:இலங்கை முஸ்லிம் எழுத்தாளர்கள்
பகுப்பு:1948 பிறப்புகள்
ஈச்சங்காடு (யாழ்ப்பாணம்)

**ஈச்சங்காடு** இலங்கையின் வடமாகாணத்தில் யாழ்ப்பாணத்தில் அரியாலையில் கிழக்குஅரியாலை வீதியில் அமைந்துள்ள சிறிய பாரம்பரிய கிராமம். இதைச் சுற்றி வயல்வெளியும், மேற்குப்புறமாகக் கொட்டுக்கிணற்றுப் பிள்ளையார் கோவிலும் சித்துப்பாத்தி மயானமும் அமைந்துள்ளது.

இங்கு புராதனமான வயிரவர் கோவில் அமைந்துள்ளது, மிகப்பெரிய ஆலமரம் ஒன்றன் கீழ் இவ்வாலயம் அமைந்துள்ளது. ஈச்சங்காடு ஆலடி வயிரவர், கடுக்காயடி வயிரவர், என்று இவ்வயிரவரை அழைப்பதும் உண்டு.

1995 இல் இடம் பெற்ற இராணுவ நடவடிக்கையில் இக்கிராமம் சிதைக்கப்பட்டது.

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்